Hec enlà dera ahlama es pompes e botèc en ua arca d’argent es herralhes que trabalhaue; se shuguèc damb ua esponga era sudor deth ròstre, des mans, deth vigorós còth e deth pelut pièch; se vestic era tunica; cuelhec eth fòrt scèptre e gessec ranquejant, emparat en dues estatues d’aur que se retirauen a viuentes joenes, pr’amor qu’auien inteligéncia, votz e fòrça, e se trapauen exercitades enes òbres pròpries des immortaus dius.